Diari Oficial de la Generalitat Valenciana


Sumari del DOGV 7945, del 28-12-2016 (2016/10999)

RESOLUCIÓ de 15 de desembre de 2016, de la Direcció General d'Habitatge, Rehabilitació i Regeneració Urbana, de concessió de subvencions per a atendre al pagament del lloguer en situacions d'emergència social, convocades mitjançant l'Ordre 9/2016, de 3 d'agost, de la Conselleria d'Habitatge, Obres Públiques i Vertebració del Territori.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7945

Data del DOGV
:   28-12-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/10209


Data del document
:   15-12-2016

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * ajuda pública

RESOLUCIÓ de 15 de desembre de 2016, de la Direcció General d'Habitatge, Rehabilitació i Regeneració Urbana, de concessió de subvencions per a atendre al pagament del lloguer en situacions d'emergència social, convocades mitjançant l'Ordre 9/2016, de 3 d'agost, de la Conselleria d'Habitatge, Obres Públiques i Vertebració del Territori. [2016/10920]  
Vistes les sol·licituds presentades, i vistos els antecedents que consten en la Direcció General d'Habitatge, Rehabilitació i Regeneració Urbana, resulten els següents:  
  
Antecedents de fet  
Primer. Per Ordre 9/2016, de 3 d'agost, de la Conselleria d'Habitatge, Obres Públiques i Vertebració del Territori, s'aproven les bases reguladores per a la concessió de subvencions per a atendre al pagament del lloguer en situacions d'emergència social (DOCV Núm. 7848, de 10.08.2016).  
Segon. Revisada la documentació presentada, requerits si és el cas els expedients que es trobaven incomplets, i després de la realització de les comprovacions oportunes, s'han concedit les subvencions als expedients que complixen els requisits establits en l'Ordre 9/2016, de 3 d'agost, de la Conselleria de Vivenda, Obres Públiques i Vertebració del Territori.  
  
Fonaments de dret  
I. És competent per a dictar la present resolució la directora general d'Habitatge, Rehabilitació i Regeneració Urbana, tant pel que establix l'apartat 1 de la base Sèptima de l'Ordre 9/2016, de 3 d'agost, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores per a la concessió de subvencions per a atendre al pagament del lloguer en situacions d'emergència social, i es convoquen les ajudes, com pel que disposa l'article 9 del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori.  
II. De conformitat amb el que establixen les bases reguladores de la convocatòria, les persones o unitats de convivència sol·licitants van aportar a l'Ajuntament la documentació acreditativa de la seua situació d'emergència social, emetent els Servicis Socials de l'Ajuntament el corresponent Informe, que es va adjuntar a la sol·licitud.  
III. Reunit l'òrgan col·legiat segons el que preveu l'Ordre 9/2016, de 3 d'agost, a fi d'avaluar les sol·licituds presentades pels Ajuntaments, es va procedir a redactar Acta de la reunió i Proposta de resolució, en les que s'inclou el llistat dels destinataris de les ajudes.  
  
Vistos la Llei 39/2015, d'1 d'octubre, del Procediment Administratiu Comú de les Administracions Públiques, l'Ordre 9/2016, de 3 d'agost, de la Conselleria d'Habitatge, Obres Públiques i Vertebració del Territori, i la resta de normativa general i de pertinent aplicació, resolc:  
  
Primero  
Concedir amb càrrec a l'aplicació pressupostària 95.91.36.713.08 de la línia S7844000 «Actuacions per a emergència social i pobresa energètica», del capítol IV dels Pressupostos de la Generalitat per a l'exercici 2016, per un import total de 3.080.766,51 euros (tres milions huitanta mil set-cents seixanta-sis euros amb cinquanta-un cèntim), les ajudes sol·licitades als Ajuntaments que s'indiquen a continuació per a les persones o unitats de convivència que han acreditat que es troben en situació d'emergència social.  
De conformitat amb la base Novena de l'Ordre 9/2016, de 3 d'agost que regula les subvencions per a atendre el pagament del lloguer en situacions d'emergència social, estes ajudes són incompatibles amb les ajudes al lloguer de vivenda regulades per l'Ordre 6/2016, de 19 de maig, de la Conselleria d'Habitatge, Obres Públiques i Vertebració del Territori, minorant-se la subvenció a aquells Ajuntaments que han sol·licitat la mateixa per persones o unitats de convivència beneficiàries de les esmentades ajudes, la concessió de la qual es va atorgar mitjançant Resolució de 27 d'octubre de 2016, de la Direcció General d'Habitatge, Rehabilitació i Regeneració Urbana (DOGV 7924, 24.11.2016).  
Segon  
Denegar els expedients que a continuació s'indiquen per incompatibilitat amb l'Ordre 6/2016, de 19 de maig, de la Conselleria d'Habitatge, Obres Públiques i Vertebració del Territori, atés que totes les persones o unitats de convivència dels dits expedients han sigut beneficiàries de les ajudes atorgades mitjançant la Resolució de 27 d'octubre de 2016, de la Direcció General d'Habitatge, Rehabilitació i Regeneració Urbana (DOGV núm. 7924 de 24-11-16).  
Tercer  
Denegar les sol·licituds d'ajudes que s'enumeren a continuació per esgotament del pressupost.  
Quart  
Inadmetre la sol·licitud de l'Ajuntament de Benisanó amb data registre d'entrada en la Direcció General d'Habitatge, Rehabilitació i Regeneració Urbana el dia 25 de novembre de 2016, per haver sigut presentada una vegada transcorregut el termini de presentació de sol·licituds establit en l'article 4, apartat a, de l'Ordre 9/2016, de 3 d'agost, de la Conselleria d'Habitatge, Obres Públiques i Vertebració del Territori.  
  
Es podran concedir pagaments anticipats de fins al 30 per 100 de les subvencions als Ajuntaments, en els termes i condicions establides en l'article 171 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, estant els Ajuntaments exonerats de formalitzar aval o garantia de l'import de la bestreta.  
Si realitzada la bestreta, no es justifica el compliment de la finalitat per a la que es van concedir les subvencions per mitjà de document justificatiu del pagament de rendes en concepte de lloguer, es procedirà a iniciar el procediment de reintegrament de les subvencions, d'acord amb el que establix l'article 172 de l'esmentada Llei 1/2015, de 6 de febrer.  
L'Ajuntament queda sotmés a les obligacions i responsabilitats establides en la base Deu de l'Ordre 9/2016, de 3 d'agost, de la Conselleria d'Habitatge, Obres Públiques i Vertebració del Territori, i especialment al que disposa l'apartat 7 de l'esmentada base Deu, és a dir, a justificar durant els mesos de gener, febrer i març de 2017 el compliment de la finalitat per a la que es van concedir les ajudes, per mitjà de certificat de l'Interventor o Secretari de l'Ajuntament justificatiu del pagament de les rendes en concepte de lloguer, segons model publicat com a annex a l'Ordre 9/2016, de 3 d'agost, també disponible en la web corporativa.  
  
  
Contra la present resolució, que posa fi a la via administrativa, es podrà interposar recurs potestatiu de reposició davant de la consellera d'Habitatge, Obres Públiques i Vertebració del Territori en el termini d'un mes des de a comptar de l'endemà de la notificació de la mateixa, segons disposen els articles 123 i 124 de la Llei 39/2015, d'1 d'octubre, del Procediment Administratiu Comú de les Administracions Públiques, o interposar directament recurs contenciós-administratiu davant de la Sala del Contencioso-Administrativo del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la publicació de la mateixa, d'acord amb el que establix els articles 10.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjuí que puga exercitar qualsevol altre recurs que crega oportú.  
  
València, 15 de desembre de 2016.- La directora general d'Habitatge Rehabilitació i Regeneració Urbana: Rebeca Torró Soler.